**45.LEHOLA-LEMBITU MÄNGUDE DISCGOLFI JUHEND 2018. a.**

**I Eesmärk**

Arendada discgolfi kui suurepärast spordiala kõigi Põhja-Sakala valla elanike seas. Populariseerida mängu piirkonades elavate inimeste hulgas. Selgitada välja paremad discgolfi mängijad individuaalselt.

**II Aeg ja koht**

Võistlus  toimub 29. septembril 2018 Suure-Jaani laululava juures algusega kell 11.00.

**III Osavõtjad**

Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla/linna territooriumil. Piirkond võib mängudel osaleda piiramatu arvu võistlejatega.

Iga võistleja vastutab oma tervisliku seisundi eest ise.

**IV Võistlussüsteem**

Mängitakse Suure-Jaani Kondase pargi 9-rajalises disc-golfi pargis.

Mängitakse individuaalselt, naised ja mehed eraldi arvestuses. Mängitakse golfireeglite järgi. Mängijal on mängukaart, kuhu märgitakse igal rajal tehtud visete arv. Rada algab nn. tiialaga, kust tehakse avavise ja raja lõpus on spetsiaalne korv, mille sisse peab ketas kukkuma. Avaviske järel sooritatakse järgmine vise sealt, kuhu ketas maandub ja seda nii kaua, kuni ketas maandub korvis. Raja visete arv märgitakse kaardile. Kõikide radade tulemus liidetakse lõpus kokku ja võidab kõige vähem viskeid teinud mängija. Mängitakse 18 rada (kaks 9-rajalist ringi).

Mängureeglitega saab tutvuda [www.discgolf.ee](http://www.discgolf.ee)

**V Autasustamine**

Võitjat, II ja III koha saavutanut nii meeste kui naiste arvestuses autasustatakse  medali ja diplomiga.

**VI Üldist**

Kõik juhendis määratlemata küsimused ja üleskerkinud probleemid lahendab enne võistlusi ja võistluste ajal kohtunik. Võistluse peakohtunik on Taavi Aavasalu.